Frognerseterveien (Oslo)

Frognerseterveien (1A–69, 2–76) er en vei i bydel Vestre Aker i Oslo, fra Holmenveien til Ankerveien og fra Midtstuen videre som turvei til Frognerseteren (i Marka). Det er stengt for gjennomkjøring på nordsiden av Stasjonsveien.

Veien ble anlagt av Thomas Heftye som kjørevei opp til Heftyevillaen og Frognerseteren. Navnet var i uoffisiell bruk før det ble formelt vedtatt i 1907. Turveitraseen brukes som akebakke (Korketrekkeren). Veien har variert bebyggelse, inkludert en rekke villaer.

Bebyggelse i utvalg

 Nr. 2: Stor villa fra 1960-årene oppført på stedet for en eldre villa
 Nr. 18C: Villa Hauk(e)lia, Hauk og Per Aabels hjem
 Nr. 19: Villa (ark. Johan Meyer) oppført i 1898 for maleren Andreas Schneider
 Nr. 22: Murvilla som tidligere var hjemmet til billedhuggeren Sigri Welhaven, med en rekke av hennes skulpturer i hagen
 Nr. 27: Gård fra 1930-årene med boliger og forretninger
 Nr. 54–62: Fem rekkehus der Fosheim pensjonat lå tidligere
 Nr. 76: Svendstuen skole

Referanser

Kilder

Eksterne lenker
 

Veier i Oslo
Veier i bydel Vestre Aker
Veier på Holmen (delområde i Oslo)
Veier i Nordmarka (delområde i Oslo)